Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11262

2. fejezet Repülésvégrehajtás 2.1 Az üzemeltetés létesítményeinek alkalmassága A légijármű parancsnoka ne kezdje meg a repülés végrehajtását az előtt, hogy minden rendelkezésre álló lehetséges és ésszerű eszközzel meggyőződött arról, hogy azok a rendelkezésre álló földi és/vagy vízfelszíni létesítmények, amelyek a forgószárnyas légijármű biztonságos üzemeltetése valamint az utasok védelme érdekében közvetlenül szükségesek, megfelelnek annak az üzemeltetési típusnak, amelyben a repülést végre fogják hajtani és azokat a fenti célnak megfelelő módon üzemeltetik. Megjegyzés: A jelen előírásban alkalmazott "lehetséges és ésszerű eszköz" kifejezés a parancsnok részére az indulási helyen rendelkezésre álló tájékoztatások felhasználását jelenti, amelyek a légiforgalmi tájékoztató szolgálatok által kiadott hivatalos közleményekből vagy más forrásokból származnak. 2.2 Helikopter repülőtér üzemeltetési minimum A légijármű parancsnoka ne hajtson végre repülési feladatot olyan helikopter repülőtérre vagy repülőtérről, amelyen az üzemeltetési minimum értéke alacsonyabb, mint amit az az állam határozott meg, ahol az adott helikopter repülőtér elhelyezkedik, kivéve ha erre az adott állam külön engedélyt ad. Megjegyzés: Néhány állam gyakorlata szerint a repülés tervezési célokra magasabb minimumokat jelölnek meg arra az esetre, ha a helikopter repülőteret kitérőként választják szemben azzal, ha ez a helikopter repülőtér a tervezett leszállás helye. 2.3 Repülés előtti tájékoztatás 2.3.1 A légijármű parancsnoka biztosítsa, hogy a személyzet tagjai valamint az utasok szóbeli tájékoztatás útján vagy más módszerrel megismerjék a következő eszközök elhelyezkedését és használatát:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes